wickkiey/tamil-wikipedia-markdown huggingface dataset:
# சிவப்புக் கடற்கரை (சீனா)



**சிவப்புக் கடற்கரை** (*Red Beach*; ) என்பது சீனாவின், லியாவோனிங் மாகாணத்தின் பன்ஜின் பகுதியில் உள்ள, *செனோபோடீசியா* குடும்ப சிவப்புத் தாவரங்களினால் அமைந்துள்ள புகழ்வாய்ந்த இடமாகும். இது பெரிய ஈர நிலங்களிலும் கோரைப்புல் (பாசி என்றும் கூறுகின்றனர் ) சதுப்பு நிலங்களிலும் காணப்படும். இப்பகுதி ஆழமற்ற கடல், அலையுள்ள நிலம் போன்ற தோற்றத்தை ஏற்படுத்துகிறது.  
பன்ஜின் பகுதியில் லியாவோஹி என்னும் ஆறு கடலில் கலக்கும் இடத்தில் உள்ள கழிமுகத்தில் இப்பகுதி உள்ளது. இது தண்ணீருடன் கூடிய சதுப்பு நிலப் பகுதியாகும். சனவரி முதல் மார்ச் வரை பிற கடற்கரைகள் போலவே காட்சியளிக்கும். ஏப்ரல் இறுதியில் வசந்த காலத்தில் பச்சை வண்ணத்தில் கோரைப்புற்கள் முளைக்கின்றன. 3 மாதங்களுக்குப் பிறகு, கோடைக்காலத்தில் இவை அடர் சிவப்பு வண்ணமாக மாறி, ஆகத்து முதல் அக்டோபர்வரை உலகின் அழகிய கடற்கரையாகக் காட்சியளிக்கிறது. நவம்பர், திசம்பர் மாதங்களில் இவை இளஞ்சிவப்பு நிறத்தை அடைந்து, குளிர் காலத்தில் காய்ந்துவிடுகின்றன. மூன்று மாதங்களில் மீண்டும் கோரைப்புற்கள் புதிதாக உருவாகிவிடுகின்றன.  

இயற்கையிலேயே கோரைப்புற்கள் சிவப்பாக மாறிவிடுவதாகவும், கடற்கரை மண்ணிலுள்ள உப்பும் காரத்தன்மையுமே சிவப்பு நிறத்தைத் தருகிறது என்கிறும் ஆய்வாளர்களிடையே இருவேறு கருத்துகள் இருந்துவருகின்றன.  

பன்ஜின் இந்த சிவப்புக் கடற்கரை 51 சதுர மைல் பரப்பளவில் பரவியுள்ளது. இந்தத் தனித்துவம் மிக்க அழகிய கடற்கரையை அரசு மிகக் கவனமாகப் பாதுகாத்துவருகிறது. அதனால் மிகக் குறைவான இடத்தை மட்டுமே சுற்றுலாப் பயணிகள் பார்ப்பதற்கு அனுமதிக்கிறார்கள். சீனாவிலிருந்தும், வெளிநாடுகளில் இருந்தும் சுற்றுலாப் பயணிகள் ஒவ்வோர் ஆண்டும் வருகிறார்கள்.
# கிலியர் ஏரி



**கிலியர் ஏரி** (*Lake Hillier*) என்பது தென் மேற்கு ஆஸ்திரேலியா கடற்கறைக்கு அப்பால் உள்ள பெரிய தீவுகளில் சிறுதீவும் அரிதான தீவுக்கூட்டமும் கொண்ட உப்பு ஏரி ஆகும். இது அதனுடைய மென்சிவப்பு நிறத்தினால் குறிப்பிடத்தக்கதாகிறது. ஏரியையும் தென்முனைப் பெருங்கடலையும் நீண்ட, மெல்லிய கடற்கரை பிரிக்கிறது.
# பிரம்மாண்ட பட்டக ஊற்று



**பிரம்மாண்ட பட்டக ஊற்று** (*The Grand Prismatic Spring*) என்பது அமெரிக்க ஐக்கிய நாடுகளின் பெரிய வெந்நீரூற்றும் நியூசிலாந்து, டொமினிக்கா ஆகிய நாடுகளை அடுத்துள்ள உலகிலுள்ள மூன்றாவது பெரிய வெந்நீரூற்றும் ஆகும்.  

## பௌதீகக் கட்டமைப்பு
இது கிட்டத்தட்ட விட்டமும் ஆழமும் கொண்டது. இது நிமிடத்திற்கு நீரை என்ற அளவில் வெளித்தள்ளுவாதாக கணக்கிடப்பட்டுள்ளது.
# வார்ப்புரு:Infobox spring

|sizedefault=upright=1.1|maxsize=alt=}}}}  
| caption = }  

| image2 = || }}  

| class2 = label  
| label2 = Name origin  
| data2 = }  

| class3 = label  
| label3 = இடம்  
| data3 = }  

| label4 = ஆள்கூற்று  
| data4 =  
}}}  

| label5 = Spring source  
| data5 = }  

| class6 = note  
| label6 = உயரம்  
| data6 = }  

| class7 = category  
| label7 =  
| data7 = }  

| label8 = Provides water for  
| data8 = }  

| label9 = Magnitude  
| data9 = }  

| class10 = note  
| label10 = Eruption height  
| data10 = }  

| class11 = note  
| label11 = Frequency  
| data11 = }  

| class12 = note  
| label12 = Duration  
| data12 = }  

| class13 = note  
| label13 =  
| data13 = }  

| class14 = note  
| label14 = வெப்பம்  
| data14 = }  

| class15 = note  
| label15 = ஆழம்  
| data15 = }  

| class16 = note  
| label16 = Commons  
| data16 = }  

| label17 = Topo map  
| data17 = }  

| data18 = | }}  
| data19 = }  
}}<noinclude>  

</noinclude>
# காப்பாளை



**காப்பாளை** (*Chlorophytum tuberosum, Chlorophytum tulerosum*) என்பது ஒரு சிறிய இனத்தைச் சேர்ந்த பூக்கும் தாவரம் ஆகும். இந்த தாவரம் பொதுவாக ஆப்பிரிக்கா, இந்தியா போன்ற நாடுகளில் காணப்படுகின்றது. ஆயூர்வேதத்தில் இது மருத்துவ குணம் உடையது என்று கூறப்பட்டுள்ளது. இதன் கிழங்கு மருந்துப் பொருளாக பயன்படுகிறது.  

## மேற்கோள்

## மேலும் பார்க்க
- Aluka Profile
- Article on Muslis
# தேரிப்பனை



**தேரிப்பனை** எனும் ஊர் தூத்துக்குடி மாவட்டம், சாத்தான்குளம் அருகே அமைந்துள்ள ஊர் ஆகும். சாத்தான்குளம் ஊராட்சி ஒன்றியத்துக்குட்பட்ட எழுவரைமுக்கி ஊராட்சியிலுள்ள ஒரு சிற்றூர் ஆகும். தேரி மணலில் அதிகமான பனைமரங்கள் உள்ளபடியால் தேரிப்பனை எனும் பெயர் வந்துள்ளது.  

## சிறப்பம்சங்கள்
- சிவணைந்தபெருமாள் கோவில்
- முத்துமாலை அம்மன் கோவில்
- அய்யா கோவில்
- பிரம்மசக்தி கோவில்
- இசக்கி கோவில்
- சுடலை மாடன் கோவில்
- அழகிய கோபுரத்துடன் கூடிய தேவாலயம்.

## தொழில்
பெரும்பான்மையோர் விவசாயம்
# அலை (அரிசோனா)

****உயரம்****

| **நிலநேர்க்கோடு** | 36° 59′ 45.84″ N |  |
| --- | --- | --- |
| **நிலநிரைக்கோடு** | 112° 0′ 21.9″ W |  |
| **அமைவிடம்** | அரிசோனா, ஐக்கிய அமெரிக்கா |  |
| **அமெரிக்க நில அளவாய்வு வரைபடம்** | Coyote Buttes |  |
| **பாறையின் வயது** | யூராசிக் | } |

**அலை** (*The Wave*) என்பது அமெரிக்க ஐக்கிய நாடுகளின் அரிசோனா–யூட்டாகளுக்கு அண்மையில் அமைந்துள்ள மணற்கல் பாறையின் அமைப்பு ஆகும். இதன் வண்ணமயமான, தொடரலையின் வடிவங்கள், முரட்டுத்தனமான தன்மை ஆகியவற்றால் இது ஒளிப்படக்காரர்களினதும் மலையேறுபவர்களினதும் முக்கிய இடமாக உள்ளது. 190 மில்லியன் வருடங்களுக்கு முந்தைய சிவப்பு மணல் பாறைகளைப்போல் காட்சி அளிக்கிறது. இங்கு செல்ல மூன்று மைல்கள் வெறும் கால்களால் மட்டுமே நடந்து செல்லமுடியும்.  

## அணுகும் கொள்கை
"அலை" பரியா பள்ளத்தாக்கு வேமிலியன் மலைச்சி காட்டுப் பகுதியில் அமைந்துள்ளது. இக்காட்டுப் பகுதி நில முகாமை பணிமனையினால் நிருவகிக்கப்படுவதால், ஒரு "நாள் அனுமதி" அப்பகுதிக்குச் செல்ல எடுக்க வேண்டியது அவசியமாகும்.
# முப்புரோமோசிலேன்



**முப்புரோமோசிலேன்** *(Tribromosilane)* என்பது சிலிக்கான், ஐதரசன் மற்றும் புரோமின் சேர்ந்து உருவாகும் ஒரு வேதியியல் சேர்மமாகும் .உயர் வெப்பநிலைகளில் இச்சேர்மம் சிதைவடைந்து சிலிக்கானைத் தருகிறது. மற்றும் குறைகடத்தித் தொழிற்சாலையில் பயன்படும் மீத்தூய சிலிக்கானில் இருந்து தயாரிக்கப்படும் தூய முக்குளோரோசிலேனுக்கு இது மாற்றாகவும் பயன்படுகிறத  

சிலிக்கான் படியவைக்கும் சூமேக்கர் செயல்முறையில் முப்புரோமோசிலேன் வாயு பாலிசிலிக்கான் தயாரிக்கப் பயன்படுத்தப்படுகிறது. பாலிசிலிக்கான் தயாரிக்கப் பயன்படும் சிமென்சு செயல்முறையினைக் காட்டிலும் இம்முறையில் செலவு மற்றும் பாதுகாப்பு நன்மைகள் உண்டு  

படிக சிலிக்கானுடன் வாயுநிலை ஐதரசன் புரோமைடை உயர் வெப்பநிலைகளில் சேர்க்கும் பொழுது முப்புரோமோசிலேன் உருவாகிறது. காற்றுடன் தொடர்பு ஏற்பட்டால் இச்சேர்மம் தன்னிச்சையாக எரியத் தொடங்கும் .
# இளவரசி (நடிகை)


**இளவரசி** ஒரு இந்திய நடிகை ஆவார். கங்கை அமரன் இயக்கி 1983இல் வெளிவந்த கொக்கரக்கோ  
திரைப்படத்தில் அறிமுகமானார். தமிழ், தெலுங்கு, மலையாளம் மற்றும் கன்னட மொழிகளில் நடித்துள்ளார். தெலுங்குத் திரையுலகில் கல்பனா எனவும் கன்னடத் திரையுலகில் மஞ்சுளா சர்மா எனவும் அறியப்பட்டார்.  

1980களில் வெளிவந்தத் திரைப்படங்களில் முன்னணி பாத்திரங்களிலும் பின்னர் வெளிவந்தத் திரைப்படங்களில் துணை கதைப் பாத்திரங்களிலும் நடித்துள்ளார். தமிழில் *சம்சாரம் அது மின்சாரம்*, *ஊமை விழிகள்* போன்ற படங்களில் நடித்ததன் மூலம் அறியப்படுகின்றார்.  

### இளவரசி நடித்த திரைப்படங்கள்
(இப்பட்டியல் முழுமையானதல்ல)  
- கொக்கரக்கோ
- ஊருக்கு உபதேசம்
- வேஷம்
- மாப்பிள்ளை சிங்கம்
- மண்ணுக்கேத்த பொண்ணு
- தாவணிக் கனவுகள்
- கரையை தொடாத அலைகள்
- அந்தஸ்து
- செயின் ஜெயபால்
- சம்சாரம் அது மின்சாரம்
- ஊமை விழிகள்
- அவன்
- தலையாட்டி பொம்மைகள்
- ஓடங்கள்
- ஜீவநதி
- தாய்க்கு ஒரு தாலாட்டு
- அடுத்த வீடு
- கல்யாண கச்சேரி
- எங்க வீட்டு ராமாயணம்
- வசந்தி
- பெண்மணி அவள் கண்மணி
- ஊமைக்குயில்
- ராசாத்தி கல்யாணம்
- முந்தானை சபதம்
- எதிர்காற்று
- எங்க ஊரு ஆட்டுக்காரன்
- அறுபது நாள் அறுபது நிமிடம்
- மங்கள நாயகன்
- முதல் மனைவி
- ஹிட்லர் (மலையாளம்)
- தில் (தெலுங்கு)
- குங்குமச்சிமிழ்
# சென்னை பொருளியல் கல்வி நிறுவனம்


**மெட்ராஸ் ஸ்கூல் ஆப் எகனாமிக்ஸ்** என அழைக்கப்படும் **சென்னைப் பொருளியல் கல்வி நிறுவனம்** (Madras School of Economics) ச.ரங்கராஜன் (ரிசர்வ் வங்கியின் முன்னாள் கவர்னர்) 1995ஆம் ஆண்டு தொடங்கப்பட்டது. தற்போது இந்நிறுவனம் திருவாரூர் மத்திய பல்கலைக்கழகத்துடன் இணைவுப்பெற்றுள்ளது. இங்கு முதுகலைப் பொருளியலில் ஐந்து பிரிவுகளின் கீழ் படிப்புகள் கற்பிக்கப்படுகின்றன. இந்நிறுவனம் பொருளியல் பாடத்தினைக் கற்பிப்பதில் இந்திய அளவில் மூன்றாம் இடத்தையும், தமிழக அளவில் முதல் இடத்தையும் பெற்றுள்ளது. தற்போது ஒருங்கிணைந்த ஐந்தாண்டு முதுகலைப் பொருளியல் பிரிவும் புதிதாக அறிமுகப்படுத்தப்பட்டுள்ளது.
# பொட்டி பழம்



**பொட்டி பழம்** (*Clausena heptaphylla*) என்பது ஆரஞ்சு பழம் வகையை சார்ந்த பேரின மருத்துவக் குனம் கொண்ட பழம் ஆகும். இது பூப்பூத்து காய்காய்க்கும் தாவரம் ஆகும். இது ஆப்பிரிக்கா, தெற்கு ஆசியா, ஆஸ்திரேலியா, பசிபிக் தீவுகளில் காணப்படுகிறது. 1768 ஆம் ஆண்டு டச்சு நாட்டின் தாவரவியலாளரால் உலகிற்கு அறிமுகம் ஆனது.  

## மேற்கோள்

## மேலும் பார்க்க
# குளோரோயிருமெத்தில்சிலேன்



**குளோரோயிருமெத்தில்சிலேன்** *(Chlorodimethylsilane)* என்பது (CH3)2SiHCl என்ற மூலக்கூற்று வாய்ப்பாடு கொண்ட ஒரு வேதியியல் சேர்மமாகும். இச்சேர்மம் இருமெத்தில்குளோரோசிலேன் என்றும் அழைக்கப்படுகிறது. சிலேன் வகைச் சேர்மமான இதில் ஒரு சிலிக்கான் அணு, இரண்டு மெத்தில் தொகுதிகள், ஒரு குளோரின் அணு மற்றும் ஒர் ஐதரசன் அணு ஆகியனவற்றுடன் பிணைந்துள்ளது.  

பிணைப்பு நீளம் மற்றும் பிணைப்புக் கோணம் உள்ளிட்ட இதனுடைய கட்டமைப்பு வூரியே மாற்று நுண் அலை நிறமாலையியல் மூலம் உறுதிபடுத்தப்படுகிறத
# பெனா தேசிய அரண்மனை



**பெனா தேசிய அரண்மனை** (*Pena National Palace*; ) என்பது போர்த்துகலின் சின்ட்ராவில் அமைந்துள்ள புனைவிய அரண்மனை ஆகும். சின்ட்ரா நகரிலுள்ள மலையின் மேல் அமைந்துள்ள, இதனை தெளிவான நாட்களில் லிஸ்பனிலிருந்து பார்க்கலாம். இது தேசிய சின்னமும் 19 ஆம் நூற்றாண்டு புனைவிய வெளிப்பாடாகவும் உள்ளது. இந்த அரண்மனை உலகப் பாரம்பரியக் களமாகவும் போர்த்துக்கல்லின் ஏழு அதிசயங்களில் ஒன்றாகவும் காணப்படுகிறது. போர்த்துக்கல் அதிபரினால் அந்நாட்டு வைபவங்களுக்கும் ஏனைய அரசாங்க அலுவல்களுக்கும் பயன்படுத்தப்படுகிறது.  

பார்வையாளர்களுக்காகவும் திறந்துள்ள இதன் பார்வையாளர்கள் 2013 இல் 755,735 ஆகக் காணப்பட்டு, அவ் ஆண்டில் அதிகம் பார்வையாளர்களின் வருகையைப் பெற்ற போர்த்துக்கல் நினைவுச் சின்னமாக விளங்குகிறது.
# நாய்வேளை



**நாய்வேளை** அல்லது **ஆசிய சிலந்தி மலர்**(Cleome viscosa) என்ற இந்த தாவரம் உயரமாக வளரக்கூடியது. ஆண்டுக்கு ஒருதரம் மழைக்காலங்களில் வளரும் தன்மைகொண்டது. இதன் விதை மூலிகை மருந்தாக பயன்படுகிறது. பொதுவாக ஆசியா கண்டத்தில் அமைந்துள்ள நாடுகளில் காணப்படுகிறது.  

இதன் இலைகள் காயங்களை ஆற்றுவதற்கு வெளிப்பூச்சாக பயன்படுகிறது. இதன் விதை இரைப்பை புண், குடல் வலி போன்ற நோய்களுக்கு மருந்தாக பயன்படுகிறது.  

## மேற்கோள்
# மூவீத்தாக்சிசிலேன்



**மூவீத்தாக்சிசிலேன்** *(Triethoxysilane)* என்பது HSi(OC<sub>2</sub>H<sub>5</sub>)<sub>3</sub>. என்ற வாய்ப்பாடு கொண்ட ஒரு வேதியியல் சேர்மமாகும். நிறமற்ற திரவமான இச்சேர்மம் அரிய உலோக வினையூக்கி ஐதரோசிலைலேற்ற வினைகளில் பயன்படுத்தப்படுகிறது. இவ்வினையில் உருவாகும் மூவீத்தாக்சிசிலைல் தொகுதிகள் பெரும்பாலும் சிலிக்கா மேற்பரப்புகளில் இணைக்கப் பயன்படுகின்றன. Si-H பிணைப்புகளுடன் மற்ற சேர்மங்களை ஒப்பிடும்போது மூவீத்தாக்சிசிலேன் மிகக் குறைவான வினைத்திறனையே வெளிப்படுத்துகிறது. பல சிலைல் ஈதர்கள் போலவே மூவீத்தாக்சிசிலேன் நீராற்பகுப்பு வினைகளுக்கு ஏற்புடையதாக உள்ளது.
# ஹக்பாட் மடாலயம்


**ஹக்பாட் மடாலயம்** (*Haghpat Monastery*) அல்லது **ஹக்பாடவாங்க்** (*Haghpatavank*, அருமேனிய மொழியில் "Հաղպատավանք") ஆர்மீனியாவின் ஹக்பாட்டில் உள்ள நடுக்கால ஆர்மீனிய மடாலயம் ஆகும்.  

இந்த மடாலயம் 976இல் பாக்ரதித் மன்னர் மூன்றாம் அசோட்டின் மனைவியும் அரசியுமான கோஸ்ரோவானுஷ் கட்டியிருக்கலாம் என வரலாற்றாளர்கள் நம்புகின்றனர். அருகிலேயே உள்ள சனாகின் மடாலயமும் இதே காலத்தில் கட்டப்பட்டிருக்க வேண்டும்.  

ஹக்பாட் மடாலயம் வடக்கு ஆர்மீனியாவின் லோரி மாநிலத்திலுள்ள தேபெட் ஆற்றை நோக்கியவாறு அமைக்கப்பட்டுள்ளது. இது மலையின் உச்சியில் இல்லாது பாதி உயரத்தில் பிறர் கண்களுக்கு தெரியாதவாறு பாதுகாப்பாக கட்டப்பட்டுள்ளது. மடாலயங்களுக்கே உரித்தான எளிமையுடன் கட்டிடப் பாணி அமைந்துள்ளது. மலை நடுவேயுள்ளதோர் முகில்கள் சூழ்ந்த பசுமையான நீட்சியில் கட்டப்பட்டுள்ளது. ஆற்றின் மறுகரையில் உள்ள சிகரம் 2,500 மீட்டர்கள் உயரமானது. வடக்கு ஆர்மீனிய மடாலயங்கள், நாட்டின் பிற வறண்ட பகுதிகளில் உள்ளனவற்றைப் போலன்றி, தன்னந்தனியாக இருப்பதில்லை. இவை சிற்றூர்களின் சூழலில் கட்டப்பட்டுள்ளன; ஹக்பாட் மடாலயத்தைச் சுற்றிலும் இத்தகைய குடியிருப்புகள் உள்ளன.  

இந்த வளாகத்திலுள்ள மிகப் பெரும் தேவாலயமான சூரப் நிஷான் மறைமாவட்டப் பேராலயம் 976இல் துவங்கப்பட்டிருக்கலாம்; இரண்டாம் சம்பத் அரசரால் 991இல் கட்டி முடிக்கப்பட்டது.  
பத்தாம் நூற்றாண்டு ஆர்மீனியக் கட்டிடக்கலையின் சான்றாக விளங்கும் இம்மடாலயத்தின் நடு குவிமாடம் நான்கு பெரும் பக்கவாட்டுச் சுவர் தூண்களால் தாங்கப்படுகின்றது. வெளிச்சுவர்களில் முக்கோண மாடங்கள் அமைந்துள்ளன. அரைவட்ட முகப்பில் சுதை ஓவியமாக இயேசு கிறிஸ்து தீட்டப்பட்டுள்ளார். இதன் புரவலர் ஆர்மீனிய இளவரசர் குதுலுகாகாவின் ஓவியம் தேவாலய குறுக்குக் கைப்பகுதியின் தெற்கு புறத்தில் உள்ளது. தேவாலயத்தை நிறுவிய அரசரின் புதல்வர்களான சம்பத்தும் குரிக்கேயும் அரசி கோசுரோவானுசுடன் கிழக்கு முகட்டில் சிற்பமாக வடிக்கப்பட்டுள்ளனர். பதினொன்றாம், பனிரெண்டாம் நூற்றாண்டுகளில் மேற்கொள்ளப்பட்ட சிறு புனரமைப்புகளைத் தவிர வேறு எந்த மாற்றமும் அடையவில்லை.  

இங்கு மேலும் பல கட்டமைப்புகளும் உள்ளன. சிறிய குவிமாடத்துடன் 1005இல் கட்டப்பட்ட கிரெகொரியின் தேவாலயம் இங்குள்ளது; இதன் பக்கங்களில் சிறு பிரார்த்தனைச் சாலைகளும் கட்டப்பட்டன. இவற்றில் பெரியதாக உள்ளது 13ஆவது நூற்றாண்டின் துவக்கத்திலும் அமாசாசுப் இல்லம்" எனப்படும் சிறியது 1257இலும் கட்டப்பட்டது. 1245இல் மூன்று தளங்களுடன் கூடிய தற்சார்ந்த மணிக்கூண்டுக் கட்டப்பட்டது. 13ஆம் நூற்றாண்டு சேர்க்கைகளாக சூரப் அசுவாட்சட்சின் வழிபாட்டுத் தலமும் சுவடிகள் காப்பகமும், மடாலயத்திற்கு வெளியே உணவுக்கூடமும் கட்டப்பட்டன.  

மேலும் 11ஆவது - 13ஆவது நூற்றாண்டுக்கால பல சிலுவைக் கற்கள் மடாலய வளாகத்தில் உள்ளன. இவற்றில் 1273இலிருந்துள்ள "அமெனாப்ர்கிச்" (எல்லோரையும்-இரட்சிப்பவர்) சிலுவை மிகவும் அறியப்பட்ட ஒன்றாகும்.  

இந்த மடாலயம் பலமுறை சேதப்பட்டுள்ளது. ஏறத்தாழ 1130இல், நிலநடுக்கம் ஒன்றினால் ஹக்பாட் மடாலயத்தின் சில பகுதிகள் சேதமடைந்தன; இவற்றை சீரமைக்க அடுத்த ஐம்பதாண்டுகள் ஆயிற்று. தவிரவும் பல படையெடுப்புகளுக்கு உள்ளாயிற்று; 1988இல் மீண்டும் நிலநடுக்கம் தாக்கியது. இருப்பினும் பெரும்பாலான வளாகம் அப்படியே உள்ளது.  

தற்காலத்தில் இது மிகவும் புகழ்பெற்ற சுற்றுலாத் தலமாக விளங்குகின்றது.  

## காட்சிக்கூடம்

## மேற்சான்றுகள்
# தியூமென் மாகாணம்


**தியூமென் மாகாணம்** (*Tyumen Oblast*, , **தியூமென்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம் தியூமென் நகரம் ஆகும். இந்நகரில் அரை மில்லியனுக்கும் மேலான மக்கள் வசிக்கின்றனர். 2006 ஆம் ஆண்டு முதல் தியூமென் மாகாணமே உருசியக் கூட்டமைப்பின் செவம் மிக்க மாகாணமாக இருக்கிறது. இதன் சராசரி மொத்த உள்நாட்டு உற்பத்தி என்பது உருசியாவின் சராசரி தேசிய உள்நாட்டு உற்பத்தியின் விகிதத்தைவிட கூடுதல் ஆகும். மக்கள் தொகை: 3,395,755 (2010 கணக்கெடுப்பு) இந்த மாகாணம் பல மாவட்டங்களை இணைத்து ஆகஸ்டு 14, 1944 அன்று நிறுவப்பட்டது.  

## புவியியல்
இந்த பகுதியில் பல வகையான விலங்கினங்கள் மற்றும் தாவரங்கள் உள்ளன. இதன் வடக்கு பகுதியில் பாறை புறாக்கள், கடற்பசு, ஆர்க்டிக் நரி . போலார் கரடிகள் போன்றவை காணப்படுகின்றன. டியூமென் பிராந்தியம் இதய வடிவத்தை ஒத்து இருப்பதாகக் கூறப்படுகிறது, இதனால் இது "ரஷ்யாவின் இதயம்" என்று சொல்வதுண்டு.  

## பொருளாதாரம்
தியூமென் நகரம் ரஷ்யா எண்ணெய் மற்றும் இயற்கை எரிவாயு நிறுவனங்களின் முக்கியமான சேவை மையமாக விளங்குகிறது. இதன் சாதகமான நிலப்பரப்பு, காலநிலை காரணமாக மோட்டார், தொடர் வண்டி, நீர்போக்குவரத்து, வான் வழி போக்குவரத்து போன்றவை டியூமென் வழியாக கடந்து செல்ல வேண்டியுள்ளதால் மேற்கு சைபீரியாவின் எண்ணெய் மற்றும் எரிவாயு துறைகளின் சேவைகளுக்கான ஒரு சிறந்த தளம் நகரமாக விளங்குகிறது. இதன் விளைவாக பல பன்னாட்டு எண்ணெய் மற்றும் எரிவாயு நிறுவனங்களான காஸ்புரோம், , லுகோயில், கேஸ்ப்ரோம்னெப்ட், டிஎன்கே-பீபி, ஷெல் (சல்யம் பெட்ரோலிய வளர்ச்சி,எனவி ) போன்றவை இங்கு தங்கள் பொறுப்பு அலுவலகங்களை அமைத்துள்ளன. டியூமெந் ஒப்லாஸ்து ரஷ்யாவின் அனைத்து பகுதிகளுக்கும் உயர்ந்த அளவிலான எரிவாயு, எண்ணெய் போனறவற்றை தயாரிக்கிறது. இதனால் பொருளாதார சமத்துவமின்மை ஏற்படுவதாக ஒரு முனுமுனுப்பு சில பகுதிகளில் நிலவுகிறது.  

## மக்கள் வகைப்பாடு
இந்த பகுதியின் மக்கள் தொகை: 3,395,755 ( 2010 கணக்கெடுப்பு ); 3,264,841 ( 2002 மக்கள் தொகை கணக்கெடுப்பு ); 3,080,621 ( 1989 மக்கள் தொகை கணக்கெடுப்பு .)  

## இனக் குழுக்கள்
தியூமென் ஒப்லாஸ்து பிராந்தியத்தில் குறைந்ததுஇரண்டு ஆயிரம் பேர்வரை உள்ள ரஷ்யாவின் அங்கிகரிக்கப்பட்ட முப்பத்தி ஆறு இனக் குழுக்களைச் சேர்ந்தவர்கள் வாழ்கின்றனர். ரஷ்யாவின் இந்த பிராந்தியமே பல இனங்மக்களின் சங்கமமாக உள்ளது. இது 2010 மக்கள் கணக்கெடுப்பில் இருந்து தெரியவருகிறது.  

2011 ஆண்டைய புள்ளிவிபரம்:  
- பிறப்பு: 55.118
- இறப்பு: 29.261
- பிறப்பு விகிதம்: 1000 16.25
- இறப்பு விகிதம்: 1000 8.62

2012 ஆண்டைய புள்ளி  
- பிறப்பு: 59 668 (1000 ஒன்றுக்கு 17.2)
- இறப்பு: 29 297 (1000 ஒன்றுக்கு 8.4)
- மொத்த கருத்தரிப்பு விகிதம்:'''
2009 - 1.78 | 2010 - 1.81 | 2011 - 1.83 | 2012 - 1.99 | 2013 - 2.00 | 2014 - 2.08 (இ)  

## சமயம்
2012 ஆண்டைய அதிகாரப்பூர்வ கணக்கெடுப்பின்படி [19] டியூமென் ஒப்லாஸ்து மக்கள் தொகையில் 28.9% உருசிய மரபுவழித் திருச்சபைச் சேர்ந்தவர்கள், 9% கிழக்கு மரபுவழி திருச்சபையைச் சேர்ந்தவர்கள், 4% பொதுவான கிருஸ்துவர் , 1% பிராட்டஸ்டண்ட் கிருத்தவர்கள் . 6% முஸ்லிம்கள் , 2% ஸ்லாவிக் பழங்குடி மதப்பிரிவினர், 0.4% இந்து மதத்தினர், 34% மத ஈடுபாடு அற்றவர்கள் 11% நாத்திகர், 3.7% மத்தைப்பற்றி குறிப்பிடாதவர்கள்.
# கும்பக்கரை தங்கய்யா



**கும்பக்கரை தங்கய்யா** 1991-இல் கங்கை அமரன் இயக்கத்தில் வெளிவந்த இந்தியத் தமிழ்த் திரைப்படமாகும். பிரபு, கனகா, பாண்டியன், எம். என். நம்பியார் ஆகியோர் முக்கிய வேடங்களில் நடித்திருந்தனர். இப்படத்திற்கு இளையராஜா இசையமைத்திருந்தார். ராமுமச்சான் தயாரித்திருந்தார்.  

## நடிகர்கள்

- பிரபு
- கனகா
- பாண்டியன்
- எம். என். நம்பியார்
- செந்தாமரை
- கிங் பகதூர்
- பப்லு பிரித்திவிராஜ்
- எஸ். எஸ். சந்திரன்
- செந்தில்
- கோவை சரளா
- காந்திமதி
- எஸ். என். லட்சுமி
- எஸ். என். பார்வதி
- வி கோபாலகிருஷ்ணன்
- எ கே வீராசாமி
- பீலிசிவம்
- ராஜாஜி
- பெரிய கருப்பு தேவர்

## பாடல்கள்
இத்திரைப்படத்திற்கு இளையராஜா இசையமைத்திருந்தார். பாடல் வரிகளை கங்கை அமரன் எழுதியிருந்தார். "என்னை ஒருவன் பாடச் சொன்னான்" பாடலை மட்டும் இளையராஜாவே எழுதியிருந்தார். "பூத்து பூத்து குலுங்குதடி" என்ற பாடல் சுத்த தன்யாசி இராகத்தில் அமைக்கப்பட்டது.
# தா நாங்



**தா நாங்** (*Đà Nẵng*, , ) என்பது வியட்நாமின் பிரதான துறைமுக நகரங்களில் ஒன்றாகும் (மற்றவை ஹோ சி மின் நகரம் மற்றும் கைபோங்). இதுவே வியட்நாமின் தென் மத்திய கோஸ்ட்டின் மிகப்பெரிய நகரமாகும். தா நாங் தென் கடலின் கரையோரமாகவும் ஹான் ஆற்றின் தொடக்க எல்லையிலும் அமைந்துள்ளது. மத்திய வியட்நாமின் வணிக மற்றும் கல்வியின் மத்திய நிலையமாக இது விளங்குகிறது. தா நாங் நிலையான இலகுவாக அணுகக்கூடிய வகையில் ஒரு துறைமுகத்தையும் கொண்டுள்ளது. இது தேசிய வழி 1Aயிலும் மற்றும் வடக்கு-கிழக்கு ரயில்வேயிலும் அமைந்துள்ளமையால் இதை போக்குவரத்தின் மையமாக கொண்டுள்ளனர். ஐக்கிய நாடுகள் கல்வி, அறிவியல், பண்பாட்டு நிறுவனம் உலகப் பாரம்பரியக் களம் போன்றவற்றிற்கு 100&nbsp;கிலோமீற்றர் தொலைவிலும் அமைந்துள்ளது. இந்நகரம் முற்காலத்தில் டை வியாட் குடியேற்றத்தின் போது **குவா கான்** (*Cửa Hàn*) என அழைக்கப்பட்டது. பிரெஞ்சு காலனித்துவ ஆட்சியின் போது **டூரன்** மற்றும் **டுரோன்** (**Tourane** அல்லது **Turon**) என்றும் அழைக்கப்பட்டது. தா நாங்கே வியட்நாமின் மூன்றாவது மிகப்பெரிய பொருளாதார மையமாகும் (ஹோ சி மின் நகரம் மற்றும் ஹனோய்க்கு அடுத்ததாக).  

1997ற்கு முன்னர் இந்நகரம் குவாங் நாம்-டா நாங் மாகாணத்தின் பகுதியாக இருந்தது. 1 சனவரியில் 1997ல் தா நாங் குவாங் நாம் மாகாணத்தில் இருந்து பிரிக்கப்பட்டு வியட்நாமின் ஐந்து சுதந்திர நகராட்சிகளில் ஒன்றாக மாறியது. தா நாங் முதல் தர நகரங்களில் ஒன்றாக பட்டியல் இடப்பட்டுள்ளது. வியட்நாமின் மாகாணங்கள் மற்றும் மத்திய ஆட்சி நகரங்களை விட நகரமயமாக்கல் விகிதத்தில் தா நாங் முன்னிடத்தில் உள்ளது. தா நாங்கே வியட்நாமின் ஐந்தாவது மிகப்பெரிய நகரமாகும்.  

## காலநிலை
தா நாங் வெப்பமண்டல பருவமழை காலநிலையைக் கொண்டுள்ளது. இது இரு பருவங்களைக் கொண்டுள்ளது. செப்டெம்பர் தொடக்கம் மார்ச் வரை தைபூன் மற்றும் ஈர பருவமும், ஏப்ரல் தொடக்கம் ஆகஸ்து வரை வறண்ட பருவத்தையும் கொண்டுள்ளது. இங்கு வெப்பநிலை பொதுவாக அதிகமாகவே காணப்படுகிறது. இந்நகர வருடாந்த சராசரி வெப்பநிலை ஆகும். சூன் தொடக்கம் ஆகஸ்ட் வரை வெப்பநிலை மிகவும் அதிகமாக காணப்படும் (averaging , மற்றும் திசம்பர் தொடக்கம் பெப்ரவரி மிகவும் குறைவாகவும் காணப்படும் (averaging ). குளிர் காலத்தில் குளிராகவும், ஈரமாகவும் மற்றும் அதிக காற்றாகவும் இருக்கும். வருடாந்த சராசரி ஈரப்பதம் 80.6% ஆகும். அக்டோபர் தொடக்கம் திசம்பர் வரை ஈரப்பதம் மிகவும் அதிகமாக காணப்படும்(84% கிட்டும்), சூன் தொடக்கம் சூலை வரை ஈரப்பதம் மிகவும் குறைவாக இருக்கும் (74–75% கிட்டும்).
# சனாகின் மடாலயம்


**சனாகின் மடாலயம்** (*Sanahin Monastery*) ஆர்மீனியாவின் லோரி மாநிலத்தில் அமைந்துள்ள 10வது நூற்றாண்டில் நிறுவப்பட்ட ஆர்மீனிய மடாலயம் ஆகும்.  

ஆர்மீனிய மொழியில் சனாகின் "இது மற்றதை விட முந்தையது" எனப் பொருள்படும்; அருகிலுள்ள ஹக்பாட் மடாலயத்தை விட பழமையானது எனக் குறிக்க இவ்வாறு பெயரிடப்பட்டிருக்கலாம். இந்த இரு சிற்றூர்களும் மடாலயங்களும் பல ஒற்றுமைகளைக் கொண்டுள்ளன; ஒன்றையொன்று நோக்கியவண்ணம் பிளவுபட்ட பள்ளத்தாக்கின் இருபுறமும் அமைந்துள்ளன. இவற்றிற்கு இடையே பள்ளத்தாக்கைப் பிரித்துக்கொண்டு ஆழ்ந்த பள்ளத்தில் தெபெட் ஆறு ஓடுகின்றது.  

ஹக்பாட் போலவே, சனாகினும் சுற்றுலாப் பயணிகளை ஈர்க்கின்றது. இந்த வளாகத்தையும் இங்குள்ள பல சிலுவை பொறிக்கப்பட்ட கற்களையும் ஆயர் கல்லறைகளையும் ஆர்மீனியன் திருத்தூதர்சார் திருச்சபை நிர்வகிக்கின்றது.  
## காட்சிக்கூடம்
# எல்பிரஸ் மலை


ஆசியாவிற்கும் ஐரோப்பாவிற்கும் இடையில் அமைந்துள்ள காக்கசஸ் கண்டங்களுக்கிடையேயான எல்லை என, பல்வேறு கருத்துகளின் மத்தியில் வரையறுக்கப்படுகிறது. அதன்படி ஐரோப்பாவின் உயரமான மலை என எல்பிரஸ் குறிப்பிடப்படுகிறது.  

## சொல்லிலக்கணம்

*எல்பிரஸ்* எனும் பெயர் *அல்போஸ்* மலையின் ஒலியிடப்பெயர்வாகும். "அல்போஸ்" எனும் பெயர் ஈரானியப் புராணத்தில் உள்ள "கரா பெரேசயிடி" என்பதிலிருந்து பெறப்பட்டது.  

எல்பிரஸ் பகுதிகள் நகரும் புவி ஓட்டுப் பகுதியில் அமைந்து, பாறைத்தளங்களின் வெடிப்புடன் தொடர்புபட்டுள்ளது. பாறைக்குழம்பு அமைப்பு இயக்கமற்ற எரிமலையின் ஆழத்தில் அமைந்துள்ளது.  

## மலைத் தோற்ற வரலாறு
எல்பிரஸ் மலை 2.5 மில்லியன் ஆண்டுகளுக்கு முன் உருவாகியது. எரிமலை தற்போது இயக்கமற்றதாகக் கருதப்படுகிறது. கோலோசேன் காலத்தில் இது இயக்கியதான உலக எரிமலைத் திட்டம் தெரிவிக்கிறது. கடைசி எரிமலை வெடிப்பு கி.பி. 50 இல் ஏற்பட்டுள்ளது.
# ஆற்றுக்குருடு



**ஆற்றுக்குருடு** அல்லது **ரோபில்ஸ் நோய் **, என்பது *ஒன்கொசிர்கா ஒல்வலஸ்* எனும் ஒட்டுண்ணி புழுத் தொற்றினால் வரக்கூடிய ஒரு நோயாகும். கடுமையான அரிப்பு, தோலுக்குக் கீழே புடைப்பு, குருடாதல் இந்த ஈக்கள் ஆற்றுக்கு அருகில் வாழ்கின்றன. ஆகவே இந்த நோய்க்கும் இப்பெயர் வந்துள்ளது. ஒருமுறை ஒரு நபரின் உடலுக்குள் சென்று விட்டால் லார்வா க்களை உருவாக்குகிறது. அது தோலை நோக்கிச் செல்ல ஆரம்பிக்கிறது.  

## தடுப்பு முறைகளும் சிகிச்சையும்
இந்த நோய்க்கான ஒரு தடுப்பு மருந்து இல்லை. பூச்சி விலக்கி பயன்படுத்துதல் மற்றும் சரியான உடைகளை அணிதல் ஆகியவை உள்ளடக்கியதாகும். இணைப்புற்ற *ஒல்பகியா*என்ற பாக்டீரியாவைக் கொல்கின்ற , டாக்ஸிசைக்ளின் என்ற மருந்தானது புழுக்களை பலவீனப் படுத்துவதாக தோன்றுகிறது. மேலும் சிலரால் பரிந்துரைக்கப் படுகிறது.  

## நோய்த்தொற்றியலும் வரலாறும்
ஏறத்தாழ 1.7 முதல் 2.5 கோடி மக்கள் வரை ஆற்றுநோய்த்தொற்றுக்கு ஆளாகிறார்கள் அதில் தோராயமாக 8 லட்சம் பேர் ஓரளவுக்கு பார்வைக் குறைவுடையவர்களாகிறார்கள். இந்த நோய் உலக சுகாதார நிறுவனம் தயாரித்துள்ள புறக்கணிக்கப்பட்ட வெப்பமண்டல நோய்கள் வரிசைப் பட்டியலில் உள்ளது.  

## குறிப்புகள் மற்றும் ஒப்பீடுகள்
# தெல் லாக்கீசு


**தெல் லாக்கீசு** (; ; ) என்பது, பழைய அண்மைக் கிழக்கு நகரம் ஒன்று இருந்த இடமும், இப்போது ஒரு தொல்லியல் களமும், இசுரேலிய தேசியப் பூங்காவும் ஆகும். லாக்கீசு, எப்ரோன் மலைக்கும், நடுநிலக் கடற்கரையோரத்துக்கும் இடையில் அமைந்துள்ள இசுரேலின் செபேலா பிரதேசத்தில் உள்ளது. இது முதன் முதலில் அமர்னா கடிதங்களில் லாக்கிசா-லாக்கிசா எனக் குறிப்பிடப்பட்டுள்ளது (EA 287, 288, 328, 329, 335). விவிலியத்தின்படி, கிவோனியர்களுக்கு எதிரான குழுவில் சேர்வதற்காக இசுரேலியர்கள் லாக்கீசைக் கைப்பற்றி அழித்தனர் (யோசுவா 10:31-33). பின்னர் இந்தப் பகுதி யூதா பழங்குடியினருக்கு (15:39) ஒதுக்கப்பட்டு இசுரேல் இராச்சியத்தின் பகுதியானது.
# தாலாட்டு கேக்குதம்மா



**தாலாட்டு கேக்குதம்மா** 1991ஆம் ஆண்டில் ராஜ்கபூர் இயக்கத்தில் வெளியான ஒரு தமிழ்த் திரைப்படமாகும். ராஜ்கபூர் இயக்கிய முதல் திரைப்படமான இப்படத்தில் பிரபு, கனகா, சில்க் சுமிதா ஆகியோர் முக்கிய வேடங்களில் நடித்திருந்தனர். விஜயலட்சுமி சீனிவாசன், காஞ்சனா சிவராமன் ஆகியோர் இணைந்து தயாரித்த இத்திரைப்படத்திற்கு இளையராஜா இசையமைத்திருந்தார். 1991 நவம்பர் 5 அன்று வெளியான இத்திரைப்படம் 100 நாட்களைக் கடந்து வெற்றிகரமாக ஓடியது. இத்திரைப்படம், தெலுங்கில் *சித்தம்மா மொகுடு* என்ற பெயரில் மறுஆக்கம் செய்யப்பட்டது.  

## நடிகர்கள்

- பிரபு - ராசைய்யா
- கனக - பேச்சியம்மாள்
- கவுண்டமணி - ராசைய்யாவின் சித்தப்பா
- செந்தில் - புலிபாண்டி
- சில்க் ஸ்மிதா - டாக்டர் மேரி
- வடிவுக்கரசி - வடிவு
- மௌனிகா - வள்ளி
- விஜய சந்திரிகா
- ஒரு விரல் கிருஷ்ணா ராவ்
- பாண்டு
- சொக்கலிங்க பாகவதர் - முத்துக்காளை
- பூபதிராஜா
- செ. ஆர் கிருஷ்ணமூர்த்தி
- ஓமக்குச்சி நரசிம்மன்
- கோவை செந்தில்
- சக்திவேல்

## பாடல்கள்
இளையராஜாவின் இசையமைப்பில் 1991ஆம் ஆண்டில் வெளியான இத்திரைப்படத்தில் இடம்பெற்ற ஆறு பாடல்களையும் வாலி எழுதியிருந்தார்.  

| எண் | பாடல் | பாடகர்(கள்) | பாடலாசிரியர் | நீளம் (நி:வி) |
| --- | --- | --- | --- | --- |
| 1 | 'அண்ணனுக்கு' | மலேசியா வாசுதேவன் | வாலி | 4:49 |
| 2 | 'காலம் என்னும்' | இளையராஜா | 5:01 |  |
| 3 | 'நேந்துகிட்டேன்' | எஸ். பி. பாலசுப்பிரமணியம் | 4:51 |  |
| 4 | 'சொன்ன பேச்ச' | மின்மினி, பி. சுசீலா | 4:35 |  |
| 5 | 'சுட்டி சுட்டி' | எஸ். பி. பாலசுப்பிரமணியம், சித்ரா | 4:50 |  |
| 6 | 'யம்மா யம்மா' | எஸ். பி. பாலசுப்பிரமணியம், சித்ரா | 5:00 | } |
# கும்பகோணம் சுந்தரமகா காளியம்மன் கோயில்


**கும்பகோணம் சுந்தரமகா காளியம்மன் கோயில்** கும்பகோணத்தில் உள்ள காளியம்மன் கோயில்களில் ஒன்றாகும்.  

## இருப்பிடம்
இக்கோயில் கும்பேஸ்வரர் கோயில் தெற்கு வீதியில் அமைந்துள்ளது.  

## மூலவர்
இக்கோயிலில் கருவறையில் சுந்தரமகாகாளியம்மன் மூலவராக உள்ளார். மூலவரின் வலது புறம் பச்சைக்காளியும், இடது புறம் பவளக்காளியும் உள்ளனர். மூலவரின் முன்பாக பலிபீடம், நந்தி உள்ளன. கருவறைக்கு முன்பாக வலது புறம் விநாயகரும், இடது புறம் முருகனும் உள்ளனர்.  

## சிறப்பு
இக்கோயிலில் நடைபெறும் படுகளம், பிறந்த வீட்டார் அழைப்பு, நகர்வலம் மிகவும் சிறப்பான விழாவாகும். ஒவ்வொரு ஆண்டும் இவ்விழா சிறப்பாக நடைபெறுகிறது.  

## படுகளக்காட்சி நிகழ்வு
பச்சைக்காளிக்கு (அக்காவிற்கு) குழந்தைகள் இல்லாததால் பவளக்காளியின் (தன் தங்கையின்) குழந்தைகளையும், தங்கையையும் பார்ப்பதற்காக தின்பண்டங்களை வாங்கிச்செல்கிறார். தங்கையோ, அக்கா பொறாமைப்படுவாள் என்று குழந்தைகளை தன் புடவையால் போர்த்தி மறைக்கிறார். கோபப்பட்ட பச்சைக்காளி குழந்தைகள் கல்லாகும்படி சபித்துவிடுகிறார். தன் தவறை உணர்ந்த பவளக்காளி, பச்சைக்காளியிடம் மன்னிப்பு கேட்டு மீண்டும் வீட்டுக்கு அழைக்கிறார். பச்சைக்காளியான அக்கா, புனித நீர் தெளித்து தன் தங்கையான பவளக்காளியின் குழந்தைகளை உயிர்ப்பிக்கிறார். இதனை விளக்கும் வகையில் நடைபெறுவதே படுகளக்காட்சியாகும்.அப்போது கோயிலின் முன்பாக உள்ள பக்தர்கள் மீது புடவை போர்த்தப்பட்டு, அவர்கள் மேல் மஞ்சள் நீர் தெளித்து, அவர்களின் பாவங்களைப் போக்கும் நிகழ்வு நடைபெறும். அடுத்து ஊஞ்சல் உற்சவம், பிறந்த வீட்டுக்குச் செல்லும் நிகழ்வு, நகர்வலக்காட்சிகள் நடைபெறும். அடுத்த நாள் காவிரியாற்றிலிருந்து சக்தி கரகம், அக்னி கொப்பரைடன் பச்சைக்காளியும், பவளக்காளியும் வீதி உலா செல்வர். அடுத்த நாள் கோயிலுக்குத் திரும்புவர். அதனைத்தொடர்ந்து விடையாற்றி நடைபெறுகிறது.
# பண்ணத்தி

**பண்ணத்தி** என்பது தொல்காப்பியம் பகுத்துக் காட்டும் ஏழு வகையான செய்யுள் பாங்குகளில் ஒன்று.  
இது செய்யுளுக்குள் இருக்கும் **விடுகதை போன்ற பொருள் குறிப்பு** என விளக்கப்பட்டுள்ளது. இது பொருளை உய்த்துணர வைக்கும் பாட்டாக வரும்.  
<poem>கொன்றை வேய்ந்த செல்வன் அடியினை  
என்றும் ஏத்தித் தொழுவோம் நாமே </poem>  
என்னும் பாடலைத் தொல்காப்பிய உரையாசிரியர் இளம்பூரணர் பண்ணத்தி வகைக்கு எடுத்துக்காட்டாகத் தருகிறார். இதில் ‘**கொன்றை வேய்ந்த செல்வன்**’ என்னும் தொடர் பாட்டிடை வைத்த குறிப்பு. இந்தத் தொடர் கொன்றைப் பூவைத் தலையில் சூடிக்கொண்டிருக்கும் சிவபெருமானைக் குறிக்கும்.  
இது பிசி என்னும் விடுகதை போல இருக்கும் என்று தொல்காப்பியம் விளக்குகிறது.  

பிசி, பண்ணத்தி ஆகியவற்றுக்கு இடையே உள்ள வேறுபாடு  
| பிசி (விடுகதை) | பண்ணத்தி |  |
| --- | --- | --- |
| வினாப்பாடலுக்கு விடை என்னும் பாங்கில் இருக்கும் | பாட்டில் குறிப்பால் உணர்த்தும் ஒரு தொடராக இருக்கும் |  |
| பேச்சு வழக்கில் வரும். (செய்தி இதழ்களில் புதிர் போட்டு விடுவிக்கும் உரைநடைத் தொடர்களாக இக்காலத்தில் பதிவேறியுள்ளன) | செய்யுள் வழக்கில் வரும் | } |

இந்தப் பண்ணத்திப் பொருட்குறிப்பபு பன்னிரண்டு அடிக்கு மிகாத அடிகள் கொண்ட பாட்டில் வரும். அதற்கு மேற்பட்ட அடிகள் கொண்ட பாட்டில் வரினும் கடிந்து நீக்கப்படாது என்கிறது தொல்காப்பியம்.  
## அடிக்குறிப்புகள்
# முழு நீதிப்பீடம்

**முழு நீதிப்பீடம்** (Full Court, full bench) என்பது ஒரு வழக்கில் இரண்டுவிதமான தீர்ப்புகள் வரும்போது அந்த வழக்கை விசாரிப்பதற்காக இரண்டுக்கும் மேற்பட்ட நீதிபதிகள் நியமிக்கப்படுகிறார்கள், இவர்களை *முழு நீதிப்பீடம்* என்று கூறப்படுகிறது. பொதுவாக எந்த வழக்கையும் ஒரு தனி நீதிபதி மட்டுமே விசாரிப்பது வழக்கம், ஆனால் *முழு நீதிப்பீடம்* அமைவது ஒருசில வழக்குகளுக்கு மட்டுமே. தமிழகத்தில் நடந்த வழக்கு ஒன்றில் இந்த முறை பயன்படுத்தப்பட்டது.  

## மேற்கோள்
# எம். கே. நாராயணன்


**மாயன்கொட்டி கேளதில் நாராயணன்** அல்லது **எம். கே. நாராயணன்** (*Mayankote Kelath Narayanan*, பிறப்பு: 10 மார்ச் 1934) இந்திய காவல் பணியிலிருந்து, பின்னர் இந்திய பாதுகாப்பு ஆலோசகராகவும் (2005–2010), மேற்கு வங்காளத்தின் 24வது ஆளுநராகவும் பதவி வகித்தவர் ஆவார். இவரது சேவைக்காக இந்திய அரசு 1992 ஆம் ஆண்டு பத்மஸ்ரீ விருதினை வழங்கியது.  

## வாழ்க்கைக் குறிப்பு
இவர் இந்திய நாட்டில் கேரளா மாநிலத்தில் பாலக்காடு மாவட்டத்தில் உள்ள ஒற்றப்பாலம் என்ற ஊரில் பிறந்தார். சென்னை லயோலா கல்லூரியில் தனது படிப்பை முடித்தார். இவரின் மனைவியின் பெயர் பத்மினி, இவரின் மகன் பெயர் விஜய், மகள் பெயர் மேனா ஆகும். இவரது பேரன் அஜித் நம்பியார் பீபில் (BPL Group) நிறுவனத்தில் தலைவர் மற்றும் நிர்வாக இயக்குநராக உள்ளார்.  

## தாக்குதல்
2015 ஆம் ஆண்டு நவம்பர் 04 ஆம் திகதி அன்று சென்னை மியூசிக் அகாதமியில் நடந்த கருத்தரங்கில் *இலங்கை தமிழ் அகதிகளின் எதிர்காலம்* பற்றி உரையாற்றிவிட்டு வந்தவர் தாக்கப்பட்டார். தமிழர்களுக்கு எதிரான இலங்கைப் போரின் போது தமிழர்களுக்கு எதிராக செயல்பட்டார் என்று சில அமைப்புகள் வெளியில் போராட்டம் செய்து கொண்டிருந்தபோது இந்த நிகழ்வு நடந்தது.
# வெள்ளி தெலூரைடு



**வெள்ளி தெலூரைடு** *(Silver telluride)* என்பது Ag2Te என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். வெள்ளியினுடைய தெலூரைடு சேர்மமான இச்சேர்மத்தை இருவெள்ளி தெலூரைடு அல்லது வெள்ளி (I) தெலூரைடு என்றும் அழைக்கிறார்கள். இச்சேர்மம் ஒற்றைச் சரிவு படிக வடிவில் படிகமாகிறது. பெரும்பாலும் இச்சேர்மம் வெள்ளி(II) தெலூரைடு அல்லது Ag5Te என்ற சிற்றுறுதி சேர்மத்தைக் குறிப்பிடவே பயன்படுத்தப்படுகிறது.  

வெள்ளி I) தெலூரைடு சேர்ம்ம் பெரும்பாலும் இயற்கையில் எச்சைட் என்ற கனிமமாகக் கிடைக்கிறது. அதே நேரத்தில் வெள்ளி (II) தெலூரைடு எம்பிரசைட் என்ற பெயரால் அழைக்கப்படுகிறது.  

வெள்ளி தெலூரைடு ஒரு குறைக்கடத்தியாகும். இதை n-வகை மற்றும் p-வகை குறைகடத்திகள் இரண்டிலும் சேர்த்து பயன்படுத்த முடியும். விகிதவியல் முறையில் காணப்படும். Ag2Te n-வகை கடத்தல் பண்பைக் கொண்டுள்ளது. இச்சேர்மத்தைச் சூடுபடுத்தும் போது இச்சேர்மம் வெள்ளியை இழக்கிறது.  

விகிதவியல் அளவுகளில் அமையாத வெள்ளி தெலூரைடு அதிகபட்சமான காந்தத் தடையை வெளிப்படுத்துகிறது.
# ஆலங்காயம் பேரூராட்சி



**ஆலங்காயம் பேரூராட்சி** *(ALANGYAM TOWN PANCHAYAT )* தமிழ்நாட்டின் வேலூர் மாவட்டம், வாணியம்பாடி வட்டத்தில் அமைந்த ஆலங்காயம் ஊராட்சி ஒன்றியத்தின் நிர்வாகத் தலைமையிடமும், பேரூராட்சியும் ஆகும். இது வாணியம்பாடியிலிருந்து 18 கி.மீ தொலைவில் உள்ளது.  

## மக்கள்தொகை பரம்பல்
8 ச.கி.மீ. பரப்பு கொண்ட ஆலங்காயம் பேரூராட்சி 15 வார்டுகளையும், 105 தெருக்களையும் கொண்டது. ஆலங்காயம் பேரூராட்சி 4601 வீடுகளும், 17,400 மக்கள்தொகையும் கொண்டது.  

## சிறப்புகள்
உலகின் இரண்டாவதும், ஆசியா கண்டத்திலேயே மிகவும் பெரியதுமான வைணு பாப்பு வானாய்வகம், ஆலங்காயத்திலிருந்து 8 கி.மீ தொலைவில் அமைந்துள்ளது.  

ஆலங்காயம் பகுதியைச் சுற்றி சவ்வாது மலை அமைந்துள்ளதால் இப்பகுதியில் மிதமான வெப்பநிலை ஆண்டு முழுவதும் நிலவுகிறது.  

ஆலங்காயத்திலிருந்து தமிழகத்தின் பெரும்பாலான நகரங்களுக்கு, குறிப்பாகச் சென்னை சேலம் ,திருப்பத்தூா், வேலூா் போன்ற நகரங்களுக்கு நேரடியாக பேருந்து வசதி உள்ளது குறிப்பிடத்தக்கது..  

கல்க்கோயில், பெத்தூா், நரசிங்கபுரம், படகுப்பம், புலவா்பள்ளி, கல்லரப்பட்டி, பங்கூர், இராசாபாளையம், கொங்கியுா் போன்ற கிராம பகுதிகள் ஆலங்காயத்தை சுற்றி உள்ளன
# அமர்நாத் துயரச்சம்பவம் 1996

**1996 அமர்நாத் துயரச்சம்பவம்** *( 1996 Amarnath Yatra tragedy)* என்பது 250 புனிதப் பயணிகளை பலிகொண்ட ஒரு துயரச்சம்பவமாகும். இச்சம்பவம் இந்திய நாட்டிலுள்ள சம்மு காசுமீரில் 1996 ஆம் ஆண்டில் நிகழ்ந்தது. புனிதப் பயணிகளின் அமர்நாத் யாத்திரை செல்லும் ஆண்டுப் புனிதப்பயணத்தின் போது இச்சம்பவம் நிகழ்ந்தது.  

சண்டை அச்சுறுத்தல் காரணமாக அரசாங்கம் 1991 முதல் 1995 வரையிலான காலத்திற்கு அமர்நாத் யாத்திரையை தடை செய்து வைத்திருந்தது. 1996 இல் புனித யாத்திரையில் தாங்கள் தலையிடுவதில்லை என்று போராளிகள் உறுதிமொழி கொடுத்ததைத் தொடர்ந்து யாத்திரை அனுமதிக்கப்பட்டு வழக்கத்தைவிட அதிகமான பயனிகள் யாத்திரையில் பங்கேற்றனர். 1996 ஆகத்து 21 மற்றும் 25 நாட்களுக்கு இடையில் மட்டும் சுமார் 1,00,000 யாத்திரிகர்கள் சம்முவுக்கும் அமர்நாத்துக்கும் இடையில் மேலே சென்று கொண்டோ கீழே இறங்கிக் கொண்டோ இருந்தார்கள். வழக்கமாக ஆகத்து மாதக் காலத்தில் யாத்திரிகை செல்லும் பாதையில் அதிகமான பனிப்புயலுடன் கூடிய பனிப்பொழிவு இருக்கும். கிட்டத்தட்ட 242 ஆன்மீகப் பயணிகள் இந்தப் பனிப்பொழிவு மற்றும் குளிரின் தாக்கத்தால் உறைந்து இறந்தார்கள்.  

அரசாங்கம் தேசிய மாநாட்டுக் குழு ஒன்றை இந்தியக் குடிமைப் பணி அலுவலரான டாக்டர் நித்திசு சென்குப்தா தலைமையில் அமைத்தது. இத்துயரச் சம்பவம் குறித்து விசாரனை செய்து காரணங்கள் மற்றும் தீர்வுகளை அறிக்கையாகச் சமர்ப்பிக்க கேட்டுக் கொண்டது. எதிர்வரும் காலத்தில் இவ்வாறான துயரச் சம்பவங்களில் இருந்து தப்பிக்க இவ்வறிக்கை உதவும் என்றும் அரசாங்கம் கருதியது
# அணிலாடி



**அணிலாடி கிராமம்** என்பது இந்தியாவில், தமிழ்நாட்டில், விழுப்புரம் மாவட்டம், செஞ்சி வட்டத்தில் அமைந்துள்ளது. செஞ்சி மற்றும் திண்டிவனத்திற்கு மிக அருகில் அமைந்துள்ளது. இந்த கிராமத்தில் இந்து மற்றும் கிறித்தவ மதத்தைச் சார்ந்த மக்கள் வசிக்கின்றனர். இவர்கள் தமிழ் மொழி பேசுகின்றனர். இந்த ஊரில் புகழ் பெற்ற தூய இதய ஆண்டவர் ஆலயம் அமைந்துள்ளது. அணிலாடி கிராமம் எரம்பட்டு, கொட்டாரம் மற்றும் அணிலாடியை உள்ளடக்கியதாகும். பல்வேறு சமூகத்தைச் சேர்ந்த மக்கள் ஒற்றுமையுடன் இவ்வூரில் வசித்து வருகின்றனர்.  

## பள்ளி மற்றும் மருத்துவமனைகள்

இந்த ஊரில் ஒரு ஆரம்பப் பள்ளியும், தூய இதய மேனிலைப்பள்ளியும் (*Sacred Heart Higher Secondary School*) அமைந்துள்ளன. ஒரு அரசு சுகாதார நிலையமும், தனியார் மருத்துவமனையும் உள்ளன.  

## போக்குவரத்து

அணிலாடி கிராமத்திற்கு செஞ்சி, திண்டிவனம் மற்றும் விழுப்புரத்தில் இருந்து நேரடிப் பேருந்து போக்குவரத்து உள்ளது. அரசு மற்றும் தனியார் பேருந்துகள் இயக்கப்படுகின்றன. அருகிலுள்ள தொடர் வண்டி நிலையம் திண்டிவனம் மற்றும் விழுப்புரம் ஆகும். அருகிலுள்ள விமான நிலையம் சென்னை ஆகும்.  

## தொழில்

இங்குள்ள மக்கள் விவசாயத்தை முக்கிய தொழிலாகக் கொண்டுள்ளனர். இவ்வூரில் ஆசிரியர்களும், ராணுவத்தினரும் குறிப்பிடத்தக்க அளவில் உள்ளனர்.
# நியூசிலாந்துத் துடுப்பாட்ட அணியின் ஆத்திரேலிய சுற்றுப் பயணம், 2015



**நியூசிலாந்து துடுப்பாட்ட அணியின் ஆத்திரேலிய சுற்றுப் பயணம், 2015** என்பது, 2015ம் ஆண்டில் நியூசிலாந்து அணியினர் ஆசுத்திரேலியாவில் சுற்றுப்பயணம் செய்து துடுப்பாட்டப் போட்டிகளில் கலந்துகொண்டது குறித்ததாகும்.  
நியூசிலாந்து துடுப்பாட்ட அணி ஆத்திரேலியாவில் 2015 அக்டோபர் 23 முதல் டிசம்பர் 1 வரை அந்நாட்டு அணிக்கு எதிராக மூன்று தேர்வுப் போட்டிகளிலும், நான்கு முதல் தரப் போட்டிகளிலும் கலந்து கொண்டது. அடிலெய்டு ஓவலில் நடைபெறும் மூன்றாவது தேர்வு ஆட்டம் முதல் தடவையாக பகல்-இரவு நேர ஆட்டமாக நடைபெறுகிறது. பகல்-இரவு ஆட்டத்திற்காக இளஞ்சிவப்பு நிறப் பந்து விளையாடுவதற்குத் தேர்ந்தெடுக்கப்பட்டுள்ளது.  

ஆத்திரேலிய அணி 2–0 என்ற கணக்கில் தொடரை வென்றது.  

## அணிகள்
| * பிரண்டன் மெக்கல்லம் (த)
* டிரென்ட் போல்ட்
* டக் பிரேசுவெல்
* மார்க் கிரைக்
* மார்ட்டின் கப்டில்
* மாட் என்றி
* டொம் லேத்தம்
* ஜேம்சு நீசம்
* லூக் ரோஞ்சி
* அமீசு ரதர்போர்டு
* டிம் சௌத்தி
* ரோஸ் டெய்லர்
* பி. ஜே. வாட்லிங்
* கேன் வில்லியம்சன்
* மிட்ச்செல் சான்ட்னர் | * ஸ்டீவ் சிமித் (த)
* ஜோ பர்ன்சு
* ஜோசு ஆசில்வுட்
* மிட்செல் ஜோன்சன்
* உஸ்மான் கவாஜா
* நேத்தன் லியோன்
* மிட்செல் மார்ஷ்
* பீட்டர் நெவில்
* பீட்டர் சிடில்
* மிட்செல் ஸ்டார்க்
* ஆடம் வோஜசு
* டேவிட் வார்னர் | } |
| --- | --- | --- |

## தேர்வுப் போட்டிகள்

### 1வது தேர்வு

### 2வது தேர்வு

### 3வது தேர்வு
# மாசற்ற கருத்தரித்தல் பேராலயம் (மாஸ்கோ)



**மாசற்ற கருத்தரித்தல் பேராலயம்**அல்லது **புனித கன்னி மரியாளின் மாசற்ற கருத்தரித்தல் பேராலயம்** (*Cathedral of the Immaculate Conception of the Holy Virgin Mary*) என்பது மாஸ்கோ உரோமன் கத்தோலிக்க உயர்மறை மாவட்டத்தின் பேராலயமாகவும் புதிய கோதிக் கிறித்தவ தேவாலயமாகவும் உள்ளது. இரசியாவின் மைய ஆட்சி ஒக்ருக் அல்லது மாவட்டப்பகுதியில் அமைந்துள்ள இது மாஸ்கோவிலுள்ள இரண்டு கத்தோலிக்கத் திருச்சபையின் தேவாலயங்களில் ஒன்றும், இரசியாவில் பெரியதும் ஆகும்.  

பேராலயக் கட்டுமானம் 1894 இல் சார் அரசாங்கத்தினால் முன்னெடுக்கப்பட்டது. 1899 இல் அடிக்கல்நாட்டப்பட்டு, 1901 இல் கட்டுமான வேலைகள் தொடங்கின, பத்து ஆண்டுகளுக்குப்பின் அவ்வேலைகள் நிறைவடைந்தன. சிவப்புச் - செங்கல்லினால் மூன்று சுற்றுகளைக் கொண்டதாகக் கட்டப்பட்ட இப்பேராலயக் கட்டமைப்பு வடிவம் கட்டடக்கலைஞரான தோமஸ் பக்தனோவிச் துவர்ஷெட்ஸ்கியால் மேற்கொள்ளப்பட்டது. இதன் வடிவமைப்பு வெஸ்ட்மின்ஸ்டர் மடம், மிலான் பேராலயம் ஆகியவற்றின் பாங்குக்கேற்ப அமைந்துள்ளது. உருசியாவின் கத்தோலிக்க மற்றும் அயல்நாடுகளின் நிதி உதவியுடன் உருவான இக்கோயில் மாஸ்கோவின் போலாந்துப் பங்குக்காக சிற்றாலயமாக 1911 இல் அர்ப்பணிக்கப்பட்டது.  

1917 உருசியப் புரட்சியின் விளைவாக, போல்செவிக்குகளால் உருசிய இடைக்கால அரசு நீக்கப்பட்டு உருசியா புதிதாக உருவாக்கப்பட்ட சோவியத் ஒன்றியப் பகுதியாக மாறியது. மார்க்சிச-லெனினியக் கருத்தியல் வழிவந்த புதியஅரசு நாத்திகத்தை ஊக்குவிக்கும் வகையில் பல கோயில்களை மூடுமாறு கட்டளையிட்டது. அதனடிப்படையில் இப்பேராலயம் 1938 இல் மூடப்பட்டது. இரண்டாம் உலகப்போர் காலத்தில் இப்பேராலயம் தகர்க்கப்படுவதற்கான அச்சுறுத்தல் இருந்தது. போருக்குப்பின் மக்கள் தேவைக்காகச் சேமிப்பிடமாகவும், பின் தங்குமிடமாகவும் பயன்படுத்தப்பட்டது. 1991 இல் பொதுவுடைமைக் கொள்கை வீழ்ச்சியைத் தொடர்ந்து, 1996 இல் கோயிலாக மாற்றப்பட்டது. 2002 இல் பேராலயம் என்ற நிலைக்கு உயர்த்தப்பட்டது. விரிவான மற்றும் பெரும் செலவிலான புனரமைப்பு மற்றும் மறுகட்டுமானப் பணிகளைத் தொடர்ந்து இப்பேராலயம் 2005 இல் மீண்டும் அர்ப்பணிக்கபபட்டது.  

58 ஆண்டுகள் சமயமற்ற தேவைகளுக்குப் பயன்படுத்தப்பட்ட இப்பேராலயம் , மீண்டும் 21 ஆம் நூற்றாண்டில் உருசியம், போலிய மொழி, கொரிய மொழி, ஆங்கிலம், பிரெஞ்சு மொழி, எசுப்பானியம், அருமேனிய மொழி, இலத்தீன் ஆகிய பல மொழிகளில் வழமையான கோயில் திருப்பணிகளையும், ஆர்கன் மற்றும் தேவாலய இசை வாத்தியங்களைக் கொண்டு ஈகைக் கச்சேரிகளையும் செய்துவருகின்றது. பேராலயம் கட்டப்பட்டதிலிருந்து மூன்றாவதாக தற்போது இங்குள்ள ஆர்கன் இசைக்கருவி சுவிட்சர்லாந்தின் பாசல் நகரப்பேராலயத்தால் கொடையாக வழங்கப்பட்டது. மாசற்ற கருத்தரித்தல் பேராலயம் உருசியாவின் பாரம்பரியக் கட்டடமாகவும், பாதுகாக்கப்பட்ட நினைவுச் சின்னமாகவும் பட்டியலிடப்பட்டுள்ளது.  

## கட்டடக்கலையும் வசதிகளும்

புதிய கோதிக் வடிவில் கட்டப்பட்ட பேராலயம் மூன்று சுற்றுக்களுடன் சிலுவை அமைப்புடனான பெருங்கோவில் தோற்றத்துடன், மூன்று நடுக்கூடங்களையும் ஒரு அரைவட்ட முகப்பையும் கொண்டுள்ளது. இது முழுவதும் செஞ்செங்கற்களினாலும், வெளியே சீமெந்து வேலையற்றும் கட்டப்பட்டுள்ளது. ஐந்து தூண்களைக் கொண்ட முதன்மைச்சுற்று வரை பரந்துள்ளது. ஒவ்வொன்றும் பக்கவாட்டாக நீளம் கொண்டுள்ளது. எண்கோண ஒளிக்கூண்டுக் கோபுரம் குறுக்கு அமைப்புக்கு மேலாக உயரத்தில் உள்ளது. புறத்தோற்றம் வெஸ்ட்மின்ஸ்டர் மட வடிவத்தை அடிப்படையாகக் கொண்டும், கோபுரம் அமைப்பு மிலான் பேராலயத்தைப் போன்றும் உள்ளன.  
மேலேயுள்ள முக்கோண வடிவச் சுவர் உயர சன்னலாக வெளிர்நிறத்தைக் கொண்டு ஒளி ஊடுருவும் கல்லால் கட்டப்பட்டது.
# வார்ப்புரு:Infobox Christian church body

}  

| image =  
| caption = }  

| label1 = நிறுவப்பட்டது  
| data1 = }  

| label2 = நிறுவனர்  
| data2 = }  

| label3 = தற்சார்பு  
| data3 = }  

| label4 = ஒன்று சேர்வு  
| data4 = }  

| label5 = அங்கீகாரம்  
| data5 = }  

| label6 முதலாவது தலைரம  
| data6 = }}  

| label7 =  
| data7 = }  

| label8 = முதன்மை  
| data8 = }  

| label9 = நிறுவாகம்  
| data9 = }  

| label10 =  
| class10 = label  
| data10 = }  

| label11 = பிராந்தியம்  
| data11 = }  

| label12 = உடைமை  
| data12 = }  

| label13 = மொழி  
| data13 = }  

| label14 = வழிபாட்டுமுறை  
| data14 = }  

| label15 =  
| data15 = }  

| label16 = ஆயர்கள்  
| data16 = }  

| label18 = குருக்கள்  
| data18 = }  

| label21 = பங்குகள்  
| data21 = }  

| label23 = துறவிகள்  
| data23 = }  

| label24 = துறவிகள் மடம்  
| data24 = }  

| label25 = பெண் துறவிகள்  
| data25 = }  

| label27 = சமய நூல்  
| data27 = }  

| label28 = இணையததளம்  
| data28 = }  
}}<noinclude>  

</noinclude>
# அரிசுடார்க் பெலோபோல்சுகி



**அரிசுடார்க் அப்பொல்லொனோவிச் பெலோபோல்சுகி** (*Aristarkh Apollonovich Belopolsky*; Аристарх Аполлонович Белопольский) , மாஸ்கோ – 16 மே 1934, புல்கோவோ, இலெனின்கிராது) ஓர் உருசிய வானியலாளர். இவர் மாஸ்கோவில் பிறந்தார். ஆனால் இவரது தந்தையின் முன்னோர்கள் செர்பிய நகரமான பெலோபோல்யேவை சேர்ந்தவர்கள் ஆவர்.  

## வாழ்க்கை

பெலோபோல்சுகி 1876 இல் மாஸ்கோ பல்கலைக்கழகத்தில் பட்டம் பெற்றார். இவர் 1878 இல் மாஸ்கோ வான்காணகத்தில் பியோதோர் அலெக்சாந்திரோவிச் பிரெதிக்கின் அவர்களின் உதவியாளராகப் பணியில் சேர்ந்தார். பின்னர், புல்கோவ் வான்காணகத்தில் 1888 இல் பணியாளராக வேலையில் சேர்ந்தார்.  

இவர் கதிர்நிரலியலில் பணிபுரிந்து, பல கதிர்வீச்சு இரும விண்மீன்களைக் கண்டறிந்தார். இவற்றில் இவர் கண்டுபிடித்த காச்டர் B என்பது 2.92 ஒளிநாட்கள் தொலைவில் உள்ள ஒரு கட்புல இரும விண்மீனாகும். இது இரட்டை (ஜெமினி) விண்மீன்களில் ஒன்று. மேலும் இது பீட்டா ஜெமினோரம் எனவும் அழைக்கப்படுகிறது.  

பெலோபோல்சுகி கருவிகள் செய்வதில் வல்லவர். இவர் 1900 இல் கதிர்நிரல்களின் டாப்பிளர் பெயர்ச்சியை அளக்கும் கருவியமைப்பை உருவாக்கினார். இவர் தொலைவில் உள்ள வான்பொருட்களின் சுழற்சி வீதத்தை அளக்க, ஒளியியல் டாப்பிளர் பெயர்ச்சிமுறையின் பயன்பாட்டை அறிமுகப் படுத்தினார். இவர் வியாழனின் நடுவரையானது, உயர் அகலாங்குகளைவிட வேகமாக இயங்குவதைக் கண்டறிந்தார். மேலும் காரிக்கோளின் வலயங்கள் திண்மம்போல. ஒருங்கே சுற்றுவதில்லை எனவும் அதனால் அவை தனித்த சிறுசிறு பொருட்களால் ஆகியவை என்பதையும் நிறுவினார்.  

அக்காலத்தில் வெள்ளியின் ஒரு நாளுக்கான பொழுதைக் கணக்கிட முடியாமல் திணறினர். இவர் 1990 இல் 24 மணிநேரம் எனவும் 1911 இல் 35 மணிநேரம் எனவும் முன்மொழிந்தார்.  

இவர் அசுகார் பாக்லந்தின் நல்ல நண்பர். அவர் 1916 இல் இறந்த்தும் புல்கோவ் வான்காணகத்தின் இயக்குநரானார். என்றாலும் அதன் நிறுவாகச் சுமையை விரும்பாததால் அப்பதவியை விட்டு 1918 இல் விலகினார்.  

நிலவில் ஒரு குழிப்பள்ளம் இவர் பெயரால் பெலோபோல்சுகி குழிப்பள்ளம் எனவும், ஒரு சிறுகோள் 1004 பெலோபோல்சுகியா எனவும் வழங்குகின்றன. பெயரிட்டு வழங்கும் உருசிய அறிவியல் கல்விக்கழகத்தின் பல விருதுகளில் ஒன்று இவரது பெயரால் அழைக்கப்படுகிறது.
# தோம்சுக் மாகாணம்


**தோம்சுக் மாகாணம்** (*Tomsk Oblast*, , **தோம்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இது மேற்கு சைபீரிய சமவெளியின் தெற்கில் உள்ளது. இது சைபீரிய நடுவண் மாவட்டத்தின் தென்மேற்கில் உள்ள பகுதியாகும். இதன் நிர்வாக மையம் தோம்சுக் ஆகும். மக்கள் தொகை: 1,047,394 (2010 கணக்கெடுப்பு)  

இம்மாகாணத்தின் வளர்ச்சி 17 ஆம் நூற்றாண்டின் முற்பகுதியில் தொடங்கியது. இப்பகுதி 1604இல் நிறுவப்பட்டது. தோம்ஸ்க் மாகாணம் 316.900 சதுர கிலோமீட்டர் (122,400 சதுர கிலோ மீட்டர்) கொண்டது என்றாலும், பெரும்பாலான பகுதிகள் நெருங்க இயலாதவாறு அடைபட்டதாக இருந்தது. ஏனெனில் இப்பிரதேசத்தின் எல்லைப் பகுதிகளில் தைகா காடுகள், சதுப்பு நிலம் போன்றவை சூழ்ந்து இருந்தன. இந்த ஒப்ளாஸ்ட் கிராஸ்னயார்சுக் பிரதேசம், தியூமென் ஒப்லாஸ்து, ஓம்ஸ்க், நோவசைபிர்ஸ்க் ஓப்லாஸ்து, கெமரோவோ ஓப்லாஸ்து போன்றவை எல்லைகளாக உள்ளன.  

## வரலாறு
நீண்ட காலத்துக்கு முன்பே சைபீரியா ரஷ்யாவின் ஒரு பகுதியாக ஆகிவிட்டது. நவீன டாம்ஸ்க் ஒப்லாஸ்து பிரதேசத்தில் சேர்ந்த மக்கள் தைகா பகுதியைச் சேர்ந்தவர்கள் எனக்கருதப்படுகிறது.  
இந்த பிரதேசத்தின் வளர்ச்சி என்பது 16 ஆம் மற்றும் 17 ஆம் நூற்றாண்டுகளின் இறுதியில் தொடங்கியது. இப்பகுதியின் மிகப் பழமையான கிராமமான நர்யம் 1596 ஆம் ஆண்டு நிறுவப்பட்டது.  
மாகாணத்தின் நிர்வாக மையம், டாம்ஸ்க் நகரில் 1604 ஆம் ஆண்டில் நிறுவப்பட்டது.  

## பொருளாதாரம்
டாம்ஸ்க் ஒப்லாஸ்து கச்சா எண்ணெய் , இயற்கை எரிவாயு , இரும்பு, நிலக்கரி , வனவளம் போன்றவற்றைக் கொண்டுள்ளது. மேற்கு சைபீரியன் காட்டு வளங்களில் சுமார் 20% டாம்ஸ்க் ஒப்லாஸ்தில் அமைந்துள்ளது. மொத்த உள்நாட்டு உற்பத்தியில் பாதியை தொழில் துறையும், வேளாண்மை 19%, கட்டுமானத்துறை 13% பங்களிக்கிறது. வேதிப்பொருள் மற்றும் எண்ணெய் தொழில்கள் இந்த பகுதியில் நன்கு வளர்ந்துள்ளது. இந்த ஒப்ளாஸ்ட்டின் முதன்மை ஏற்றுமதி பொருட்கள் : எண்ணெய் (62.1%), மெத்தனால் (30.2%), மற்றும் இயந்திரங்கள் மற்றும் உபகரணங்கள் (4.8%).  

## மக்கள் வகைப்பாடு
இந்த பகுதியின் மக்கள் தொகை: 1,047,394 ஆகும். ( 2010 கணக்கெடுப்பின்படி ); 1,046,039 ( 2002 மக்கள் தொகை கணக்கெடுப்பின்படி ); 1,001,613 ( 1989 மக்கள் தொகை கணக்கெடுப்பின்படி .) [10]  
ஒப்ளாஸ்ட் பகுதியில் வாழும் முக்கியாமான இனக்குழுக்கள்  

- பிறப்பு (2008): 13,372 (1000 12,90, தேசிய சராசரியை விட மிகுதி).
- இறப்பு (2008):. 13,403 (1000 13.00, தேசிய சராசரியை விட குறைவு)

2008 க்கான பிறப்பு விகிதம் 2007 விட 7.97% அதிகம்.  

2012 இன் முக்கிய புள்ளிவிவரங்கள்  
- பிறப்பு: 14 384 (1000 ஒன்றுக்கு 13.6)
- இறப்பு: 12 632 (1000 ஒன்றுக்கு 11.9)
மொத்த கருத்தரிப்பு விகிதம்:'''  

2009 - 1.54 | 2010 - 1.49 | 2011 - 1.48 | 2012 - 1.55 | 2013 - 1.59 | 2014 - 1.59 (இ)  

## சமயம்
2012 இன் அதிகாரப்பூர்வ கணக்கெடுப்பின்படி டாம்ஸ்க் ஒப்லாஸ்து மக்கள் தொகையில் 33.3% உருசிய மரபுவழித் திருச்சபையை பின்பற்றுகின்றனர், 4% பொதுவான கிருத்துவர் , 2%கிழக்கு மரபுவழி திருச்சபை கிருத்துவர்கள், 1% பின்பற்றுகிறது ஸ்லாவிக் நாட்டுப்பற சமயம், 1% இஸ்லாமியர், 0.62% திபெத்திய புத்த மதம் , மற்றும் 0.4% கத்தோலிக்க திருச்சபை . கூடுதலாக, மக்கள் தொகையில் 29% "ஆன்மீக நாட்டம் இல்லாதவர்களாக தங்களை கருதுபவர்கள், 15% நாத்திகர் , மற்றும் 13,68% மற்ற மதங்களைச் சேர்ந்தவர்கள் அல்லது ஒரு கேள்விக்கு பதில் தராதவர்கள்.
# போரிசு அலெக்சாந்திரோவிச் வொரந்த்சோவ்-வெல்யமினோவ்



**பரீசு அலெக்சாந்திரவிச் வரண்சோவ்-வெல்யமீனவ்** (பிப்ரவரி 14, 1904 - ஜனவரி 27, 1994) ஒரு சோவியத்/உருசியரும் வானியற்பியலாளரும் ஆவார். இவரது பெயர் சிலவேளைகளில் **வரண்சோவ்-வெல்யமீனவ்** எனவும் வழங்கப்படும்.  

உடுக்கண வெளித் தூசுகள் ஒளியை உட்கவர்தலைத் தனித்துக் கண்டுபிடித்தார். இதையே இராபெர்ட் ஜூலியசு திரம்பிலர் என்பவரும் தனித்துக் கண்டறிந்தார். இவர் இப்போது வரண்சோவ்-வெல்யமீனவ் பால்வெளிகள் (இது *ஊடாட்டப் பால்வெளிகளின் வான்படமாகும்*) என வழங்கும் பால்வெளிகளின் அட்டவணையைத் தொகுத்தார். மேலும் இவர் இதைவிட மிகப்பெரியதும் பொதுவானதுமான பால்வெளிகளின் பொது அட்டவணையையும் (இது *பால்வெளிகளின் புறவடிவியல் அட்டவணை*) தொகுத்தார். இவர் கோளியல் ஒண்முகில்களை ஆய்வு செய்து அவற்றைத் தனிவகையாகப் பிரித்தார். இவர் உருசிய மொழியில் தொடக்கநிலைப் பள்ளிக்கும் உயர்நிலைப் பள்ளிக்கும் தரமான வானியல் பாட நூல்களை எழுதியுள்ளார்.
# உறுதிமொழி (திரைப்படம்)



**உறுதிமொழி** ஆர். வி. உதயகுமார் இயக்கத்தில் 1990ஆவது ஆண்டில் வெளியான ஒரு இந்தியத் தமிழ்த் திரைப்படமாகும். பிரபு, சாந்தினி, கீதா, சிவகுமார், பாரதி ஆகியோர் முக்கிய வேடங்களில் நடித்திருந்தனர். இத்திரைப்படத்திற்கு இளையராஜா இசையமைத்திருந்தார்.  

## நடிகர்கள்
- பிரபு ஆக அருண்
- சாந்தினி ஆக சுகந்தி
- கீதா
- சிவகுமார்
- பாரதி
- சரத்குமார்

## பாடல்கள்
இத்திரைப்படம் இளையராஜாவின் இசையமைப்பில் வெளியானது.  

| **எண்** | **பாடல்** | **பாடகர்(கள்)** | **பாடலாசிரியர்** | **நீளம் (நி:வி)** |
| --- | --- | --- | --- | --- |
| 1 | நெருப்பு நெருப்பு | எஸ். பி. பாலசுப்பிரமணியம், சித்ரா | ஆர். வி. உதயகுமார் | 04.37 |
| 2 | அதிகாலை கதிரே | ஜெயச்சந்திரன், எஸ். ஜானகி | 04.31 |  |
| 3 | தினக்கு தினக்கு (மகிழ்ச்சி) | எஸ். ஜானகி | 03.15 |  |
| 4 | மாறிலோ மாரி | 02.17 |  |  |
| 5 | அன்பு கதை | எஸ். பி. பாலசுப்பிரமணியம் | 04.36 |  |
| 6 | டக்கரா ஆச்சா டி | எஸ். பி. பாலசுப்பிரமணியம் | 04.50 |  |
| 7 | தினக்கு தினக்கு | இளையராஜா | 02.29 | } |
# முக்திநாத்



(உயரம்: 8,167 மீ)]]  

**முக்திநாத்** (Muktinath), நேபாள நாட்டின், கண்டகி மாநிலத்தில் முஸ்தாங் மாவட்டத்தில் இமயமலையில் 3,710 மீட்டர் உயரத்தில் அமைந்த, இந்து மற்றும் பௌத்தர்களின் புனித தலமாகும்.  

வைணவர்கள் போற்றும் 108 திவ்ய தேசங்களில், முக்திநாத் 105வது திவ்ய தேசமாகும். திருமங்கையாழ்வார் மற்றும் பெரியாழ்வார் ஆகியவர்கள் முக்திநாதரை போற்றிப் பாடி மங்கள்சாசனம் செய்துள்ளனர். ஆண்டின் மார்ச் மாதம் முதல் சூன் மாதம் முடிய முக்திநாத் தரிசனம் செய்ய ஏற்ற காலமாகும்.  

முக்திநாத்தில் பாயும் கண்டகி ஆற்றில் கிடைக்கும் சாளக்கிராமத்தை, வைணவர்கள் நாரயாணனின் அம்சமாக கருதி வீட்டின் பூஜை அறையில் வைத்து வழிபடுகிறார்கள்.  

முக்திநாத் இருப்பிடத்தை 51 சக்தி பீடங்களில் ஒன்றாக சாக்தர்கள் கருதுகின்றனர். திபெத்திய பௌத்தர்கள் முக்திநாத்தை *நூறு புனித நீர் நிலைகள்* எனப் போற்று வழிபடுகிறார்கள். தாந்திரீக திபெத்திய பௌத்தர்கள், முக்திநாத்தில் உள்ள *டாகினி* என்ற பெண் தெய்வத்தின் இருப்பிடமாக கருதுகின்றனர்.  

## பயண காலம் & வழி
ஆண்டின் மார்ச் மாதம் முதல் சூன் மாதம் முடிய முக்திநாதரை தர்சனம் செய்ய ஏற்ற காலமாகும்.  
கடும் குளிர் மற்றும் மேக மூட்டத்தால் முக்திநாத் பயணம் கடுமையானது. எனவே முதலில் காட்மாண்டிலிருந்து, பொக்காராவை அடைந்து, அங்கிருந்து வான் வழியாக ஹெலிகாப்டர் அல்லது சிற்றுந்து மூலம் முக்திநாதரை தரிசிக்கலாம். பொக்காராவிலிருந்து முக்திநாத் செல்லும் வழியில் ராணிபௌவா, ஜோர்கோட், ஜார்கோட், சோங்கூர், காக்பெனி அல்லது ஜோம்சோம் ஆகிய இடங்களில் தங்க வசதியுள்ளது. சிற்றுந்து மூலம் காத்மாண்டிலிருந்து 377 கிலோ மீட்டர் தொலைவில் உள்ள முக்திநாத் கோயிலை அடைய 10 மணி நேரமாகும். காத்மாண்டிலிருந்து வான் வழியாக 194 கிலோமீட்டர் தொலைவில் அமைந்துள்ளது.  

## இதனையும் காண்க
- பசுபதிநாத் கோவில்
- சங்கு நாராயணன் கோயில்
- லும்பினி
- பௌத்தநாத்
- பக்தபூர் நகர சதுக்கம்
- பாதன் நகர சதுக்கம்
- அனுமன் தோகா நகர சதுக்கம்
- பொக்காரா
- சுயம்புநாதர் கோயில்
- சித்வான் தேசியப் பூங்கா
- கண்டகி ஆறு
- உலக பாரம்பரியக் களங்களின் பட்டியல் - ஆசியாவும் ஆஸ்திரலேசியாவும்

## படக்காட்சியகம்
# பேரரசி மிளகுக் குடுவை


**பேரரசி மிளகுக் குடுவை** என்று பொதுவாக அறியப்படும் **ஒக்சுனே மிளகுக் குடுவை** ஒரு வெள்ளியாலான மிளகுக் குடுவை ஆகும். பகுதியாகப் பொன்முலாம் பூசப்பட்ட இது ஏறத்தாழ கிபி 400 ஆண்டைச் சேர்ந்தது. ஓக்சுனே புதையலின் ஒரு பகுதியாக நவம்பர் 1992ல் கண்டெடுக்கப்பட்ட இது தற்போது பிரித்தானிய அருங்காட்சியகத்தில் உள்ளது. இக்குடுவை ஒரு பெண்ணின் உடலின் மேலரைப் பகுதியைக் காட்டும் உள்ளீடற்ற சிலை வடிவிலானது. அடிப்பகுதியைத் திறந்து அதற்குள் மிளகுத்தூள் அல்லது வேறு தூள்களை உள்ளிடுவதற்கு ஏற்ற வகையில் இது அமைக்கப்பட்டுள்ளது. இதன் அடிபகுதியில் மூன்று நிலைகளைக் கொண்ட ஒரு சுழலும் வட்டு பொருத்தப்பட்டுள்ளது. ஒரு நிலை தூள்களை உள்ளிடுவதற்கு வழியேற்படுத்துகிறது. அடுத்த நிலையில் தூளை வெளியே எடுப்பதற்கான சிறு துளைகளோடு அமைந்தது. மூன்றாவது நிலை குடுவையை முற்றாக மூடுவதற்கானது.  

## பெயர்
கிழக்கு உரோமப் பேரரசின் பிற்காலத்தில் பயன்பட்ட எஃகுவேலைத்தலத் தராசில் பயன்படுத்தப்பட்ட எடைக் கற்கள் ஒக்னேயில் கண்டெடுக்கப்பட்ட இந்த மிளகுக் குடுவையின் வடிவத்தை ஒத்திருந்தன. இம்மிளகுக்குடுவை கண்டெடுக்கப்பட்ட காலத்தில் மேற்குறிப்பிட்ட எடைக்கற்கள் ஒரு பேரரசியின் உருவத்தைக் கொண்டது எனக் கருதப்பட்டது. இதனால், அதைப் போல் இருந்த மிளகுக் குடுவையையும் பேரரசி மிளகுக்குடுவை என அழைத்தனர். பிற்காலத்தில் குறித்த வெண்கல எடைக்கற்கள் ஒரு பேரரசியையோ அல்லது ஒரு உரோமக் கடவுளையோ குறிக்கவில்லை என்ற கருத்து வலுப்பெற்றது. உருவத்தின் கையில் இருக்கும் சுருள் கல்வியையும், செல்வத்தையும் குறிக்கிறது என்றும், உருவத்தின் முடி பேரரசிக்கு உரியதாகக் காணப்படவில்லை என்றும் சுட்டிக்காட்டப்பட்டது. மிளகுக் குடுவையை ஆராய்ந்தவர்கள் "பேரரசி" என்பதற்குப் பதிலாக "பெண்" என்னும் பெயரே பொருத்தமானது என்கின்றனர். இருந்தாலும், மிளகுக்குடுவை ஏற்கெனவே "பேரரசி"யின் பெயரில் பரவலாக அறியப்பட்டுவிட்டதால் அப்பெயரே தொடர்கிறது.